Lietuvos Respublikos aplinkos ministerijai	2022- 12-	Nr. SD-

El. paštas: info@am.lt

Kopija:

Lietuvos Respublikos energetikos ministerijai

El. paštas: info@enmin.lt

DĖl Įsakymo projektO Nr. 22-9188(2)

LITGRID AB gavo pranešimą dėl pastabų pateikimo Dėl Lietuvos Respublikos aplinkos ministro 2016 m. gruodžio 12 d. įsakymo Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“ pakeitimo“ projektą Nr. 22-9188(2) (toliau – Projektas).

LITGRID AB įgyvendina ypatingos valstybinės svarbos projektus, kurie yra būtini šalies energetinei infrastruktūrai stiprinti ir reikalauja atsakingo bei skubaus suinteresuotų institucijų darbo. Pavyzdžiui, bendrovės įgyvendinamo Sinchronizacijos projekto atveju galioja Lietuvos Respublikos elektros energetikos sistemos sujungimo su kontinentinės Europos elektros tinklais darbui sinchroniniu režimu įstatymo 11 straipsnio nuostata, teigianti, jog „1. Valstybės ir savivaldybių institucijos privalo užtikrinti, kad visos elektros energetikos sistemos sinchronizacijos projektui įgyvendinti reikalingos su teritorijų planavimu, statyba, servitutų nustatymu ir planuojamos ūkinės veiklos poveikio aplinkai vertinimu susijusios administracinės procedūros būtų atliktos, administracinės paslaugos suteiktos ir individualūs administraciniai aktai priimti prioriteto tvarka per įmanomai trumpiausią terminą.“

Įgyvendindama projektus, bendrovė remiasi sudarytomis sutartimis su rangovais, kurių sumos gali siekti iki šimtų milijonų eurų.

Bet kokie su nuo rangovo nepriklausančių aplinkybių atsiradę uždelsimai projekto administracinių procedūrų vykdyme gali sukurti milijoninius nuostolius elektros vartotojams bei neleistiną delsimą įgyvendinant šalies energetinį saugumą, eliminuoti galimybę reikalauti šimtus tūkstančių eurų sudarančių netesybų, tokiu būdu sukuriant žalą valstybei.

Pažymėtina, kad administracinės statybą leidžiančių dokumentų bei statybos užbaigimo procedūros projektuose apima dešimtis institucijų, kartais turinčių minimalią įtaką ar susidomėjimą projekto eiga. Ne sykį identifikuoti atvejai, kai institucijos regionuose neturėjo pakankamų žmogiškųjų išteklių laiku vykdyti šių procedūrų.

Siūlomi pakeitimai 15 (Projekto 3 p.), 66(1).2 (Projekto 16 p.), 69.1 (Projekto 19 p.) punktuose sukuria potencialą administracinių procedūrų uždelsimams dėl nepriimto sprendimo, subjektų atsakomybė už kuriuos nėra konkrečiai apibrėžta, tačiau galinčius sukurti tikrą ir apčiuopiamą žalą statytojui, o ypatingos valstybinės svarbos projektų įgyvendinimo atveju – ir valstybei.

Siūlome šių straipsnių formuluočių netaikyti ypatingos valstybinės svarbos projektų atveju.

Generalinis direktorius	Rokas Masiulis

Tomas Stašūnas, el. p.: tomas.stasunas@litgrid.eu